Jean-Pierre Ledure
De Jean-Pierre Ledure, gebuer den 2. Februar oder 3. Februar 1795 zu Merzig op der Saar, gestuerwen de 17. Dezember 1850 zu Munneref, war en Notaire a Politiker.

Hie war vun 1823 bis 1830 Notaire zu Altwis, wou hien d'Etüd vu sengem Papp Nicolas Ledure iwwerholl hat. Vun 1831 bis 1850 hat de Jean-Pierre Ledure seng Etüd zu Munneref, ausser 1840, wéi hien de Sëtz vu senger Etüd eng Zäit laang mat deem vum Notaire Joseph Ritter vu Gréiwemaacher senger Etüd ausgetosch hat.

Vun 1830 bis 1839 war hie Member vum Provënzialrot zu Arel.

1848 war hie Member vun der Assemblée constituante.

Vun 1830 bis 1839 a vun 1844 bis 1849 war hie Buergermeeschter vun der Gemeng Munneref.

Gebuer 1795
Lëtzebuergesch Deputéiert
Lëtzebuergesch Notairen
Gestuerwen 1850
Lëtzebuergesch Buergermeeschteren
Membere vun der Assemblée constituante vun 1848 (Lëtzebuerg)
Buergermeeschtere vu Munneref